
БОСНА И ХЕРЦЕГОВИНА
РЕПУБЛИКЕ СРПСКА
ОСНОВНИ СУД У ГРАДИШЦИ
Број: 072-0-Су-26-000-867
Дана, 14.08.2026.године


На основу члана 48. став 2, члана 50. и члана 77. Закона о судовима Републике Српске (Службени гласник Републике Српске број: 37/12, 44/15 и 100/17), члана 111. Закона о државним службеницима Републике Српске (Службени гласник Републике Српске број 118/2008, 117/2011, 37/2012 и 57/2016), члана 4. Уредбе о јединиственим правилима и процедури јавне конкуренције за запошљавање намјештеника (Службени гласник Републике Српске број 38/12 и 20/15) и члана 18. тачка 3) Правилника о унутрашној организацији и систематизацији радних мјеста у Основном суду у Градишци број: 072-0-Су-18-001048, Правилника о измјени систематизације број 072-0-Су-22-000-500 и број 072-0-Су-22-001489, Основни суд у Градишци, расписује


ЈАВНИ КОНКУРС
за попуњавање упражњеног радног мјеста

1. СЕКРЕТАР СУДА, 1 извршилац на неодређено вријеме

Опис послова:
- руководи радницима суда у судској управи у оквиру дужности и овлашћења судске управе у сагласности за предсједником суда, прати, усмјерава и координира рад запослених у суду и организационих јединица суда у складу са законом, предузима мјере ради бољег и ефикаснијег обављања послова судске управе, припрема опште и појединачне акте суда, остварује пословну комуникацију са судовима, тужилаштвима и другим државним органима, води све послове у вези с процедуром пријема запослених у радни однос, оцјењује рад запослених у суду у складу са Законом, повјерава обављање појединих послова из свог дјелокруга запосленима у суду, одржава редовне састанке с руководиоцима организационих јединица суда ради планирања послова, обезбјеђује правилну примјену кодекса понашања запослених, брине о благовременој примјени кодекса понашања запослених, брине о благовременој изради статистичких и других извјештаја суда, води рачуна о материјално-техничким потребама суда и правилном коришћењу средстава и опреме, обавља послове у вези с буџетом у складу са законом, брине о вођењу персоналне евиденције запосленика у суду, укључујући и приправнике, организује вођење евиденције и контроле одсуства с посла за судије и запослене, обавља послове портпарола, ако предсједник суда, у конкретном случају, не одреди друго лице,
по овлашћењу предсједника суда, обавља послове у вези с притужбама странака на рад запосленика у суду, проводи поступке јавних набавки за потребе суда и израђује нацрт конкурентског захтјева и директног споразума, израђује нацрте Стратешког плана, Акционог плана за имплементацију родне равноправности, прати спровођење Плана интегритета, те припрема одговарајуе извјештаје о провођењу наведених планова, одговора предсједнику суда и обавља и друге послове и радне задатке по налогу предсједника суда.


2. Општи услови:

1. да је држављанин Босне и Херцеговине,
2. да је старији од 18 година,
3. да има општу здравствену способност,
4. да није осуђиван за кривично дјело на безусловну казну затвора од најмање шест мјесеци или за кривично дјело које га чине неподобним за обављање послова у републичком органу управе или суду,
5. да није отпуштен из суда или органа управе као резултат дисциплинске мјере, на било којем нивоу власти у Босни и Херцеговини, три године прије објављивања конкурса

3. Посебни услови:

1. ВСС – Правни факултет, дипломирани правник са 240 ЕЦТС,
2. положен стручни испит за рад у републичким органима управе,
3. 5 (пет) година радног искуства у струци и одговарајуће искуство на организационим пословима
4. познавање рада на рачунару и
5. познавање енглеског језика.


4. Сви кандидат су дужни да као доказ о испуњавању општих услова доставе сљедеће документе и то:

- за тачку 1. (да је држављанин Босне и Херцеговине) – доказ: фотокопија личне карте или пасоша,
- за тачку 2. (да је старији од 18 година) – доказ: фотокопија личне карте или пасоша,
- за тачку 3. (да има опште здравствену способност) – доказ: увјерење о општој здравственој способности, које кандидат доставља након проведене конкурсне процедуре, само уколико буде изабраном коначном одлуком предсједнице суда,
- за тачку 4. (да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у републичком органу управе или суду) – доказ; писмена изјава овјерена од стране надлежног органа, сљедеће садржине: „Под пуном моралном, материјалном и кривичном одговорношћу изјављујем да нисам осуђиван/а за кривично дјело на безусловну казну затвора од најмање шест мјесеци или за кривично дјело које ме чини неподобним за обављање послова у републичком органу управе или суду“,
- за тачку 5. (да није отпуштен из суда или органа управе као резултат дисциплинске мјере на било којем нивоу власти у Босни и Херцеговини, три године прија објављивања конкурса) – доказ; писмена изјава овјерена од стране надлежног органа, сљедеће садржине: „Под пуном моралном, материјалном и кривичном одговорношћу изјављујем да нисам отпуштен из органа управе као резултат дисциплинске мјере на било којем нивоу власти у Босни и Херцеговини, три године прија објављивања конкурса“).


5. Кандидати су дужни да као доказ о испуњавању посебних услове доставе следећа документа и то:
- за тачку 1. (завршен Правни факултет, дипломирани правник са 240 ЕЦТС бодова) - доказ: овјерена фотокопија дипломе о завршеном Правном факултету,
- за тачку 2. (положен стручни испит за рад у републичким органима управе) доказ:  овјерена фотокопија увјерења о положеном стручном испиту,
- за тачку 3. (5 година радног искуства у струци и одговарајуће искуство на организационим пословима) - доказ: потврда о радном искуству у траженом степену образовања и траженом трајању, издата од послодавца, односно овлашћеног руководног органа,
- за тачку 4. (познавање рада на рачунару) - доказ; фотокопија увјерења школе или друге институције која се бави обучавањем рада на рачунару или увјерење факултета о провјери знања рада на рачунару, положеном испиту из информатике или друге исправу факултета (фотокопија индекса) која потврђује познавање или знање рада на рачунару, или диплому или другу исправу која потврђује стечено знање или занимање које се непосредно у вези са радом на рачунару, односно свједочанство о завршној средњој стручној спреми о положеном предмету из информатике, или потврду бившег послодавца да се кандидат на радном мјесту код истог успјешно користио рачунарима у обављању послова, или изјава кандидата којом изјављује да познаје рад на рачунарима и да ће се истим знати служити приликом обављања послова на радном мјесту за које конкурише,
- за тачку 5. (познавање енглеског језика) - доказ: фотокопија дипломе о завршној школи или курсу енглеског језика, копију увјерења или потврде издате од стране факултета о положеном испиту енглеског језика, или копија индекса о положеном предмету – енглески јези

4. Пријава на конкурс: 

Пријава на конкурс доставља се на прописаном образцу за пријаву који је доступан на интернет страници Агенције за државну управу, https://adu.vlada.rs, на wеб страници суда https://ossud-gradiska.pravosudje.bа/, а може се преузети у Основном суду у Градишци, Видовданска број 15, канцеларија број 17.

На прописаном образцу пријаве на јавни конкурс кандидати су обавезни навести тачне податке о радном мјесту и објављеном конкурсу на који се пријављују, личне податке, податке о образовању, радном искуству, као и посебне изјаве, а тачност ових података кандидат потврђује својим потписом – уз напомену да је чланом 86. став 1 тачка к) Закона о државним службеницима, прецизирано да радни однос престаје, између осталог и у случају да кандидат приликом заснивање радног односа прећути или да нетачне податке који су од значаја за заснивање радног односа.


5. Неблаговремене, неразумљиве и  непотпуне пријаве, као и пријаве кандидата који не испуњавају опште и посебне услове, биће одбачене Закључком од стране Комисије за спровођење јавног конкурса.

6. Са кандидатима који испуњавају опште и посебне услове, Комисија за спровођење Јавног конкурса обавиће улазни интервју, а о времену и мјесту одржавања тог интервјуа кандидати ће бити благовремено обавијештени.

7. Након утврђених коначних резулата јавне конкуренције, комисија за спровођење јавног конкурса, ће сачинити Листу успјешних кандидата, коју ће са комплетном документацијом доставити предсједници суда, као и списак кандидата који нису остварили више од 50% највећег могућег броја бодова, на коначно одлучивање.

8. Након проведеног поступка по овом конкурсу, коначну одлуку о избору најуспјешнијег кандидата доноси предсједница суда.

9. Изабрани кандидат је дужан да у року од 7 (седам) дана од дана објављивања резултата јавне конкуренције достави оригиниле или овјерене фотокопије сљедећих докумената:

1. увјерење о држављанству Босне и Херцеговине,
2. увјерење о општој здравственој способности,
3. диплому о завршеној стручној спреми,
4. увјерење о положеном стручном испиту,
5. увјерење или потврде о радном искуству у траженом степену образовања и траженом трајању, издатих од послодавца, тј. овлашћеног руководиоца органа,
6. увјерење или потврде о познавању рада на рачунару или друге одговарајуће доказе наведене у тачки 4.
7. увјерење или потврда о познавању енглеског језика, односно дипломе о завршеном курсу или друге одговарајуће доказе побројане под тачком 5.
8. увјерење да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у суду.

10. Радни однос са изабраним кандидатом заснива се на неодређено вријеме.

11. Конкурс ће бити објављен у дневном листу „Глас Срске“ и на веб страници суа https://ossud-gradiska.pravosudje.bа/.

Рок за подношење пријаве је 15 дана од дана објављивања у дневним новинама “Глас Српске”.

Пријаве на конкурс, заједно са доказима о испуњености општих и посебних услова, могу се доставити лично у пријемну канцеларију суда, канцеларија број 17, затим поштом на адресу Основни суд у Градшци, улица Видовданска број 15,  са назнаком “Јавни конкурс” или електронским путем на адресу www.ossud-gradiska.pravosudje.ba. 

Кандидат који пријаву доставља електронским путем, дужан је да у року од 7 (седам) дана од дана достављања пријаве, достави докзе о испуњавању општих и посебних услова.

                                                                                                  в.д. Предсједница суда
                                                                                                   Бранкица Спасојевић с.р.

